કોઈ પણ મલ્ટીસ્પેશ્યાલીસ્ટ હોસ્પિટલમાં જઈએ તો ત્યાંનું વાતાવરણ તણાવયુક્ત લાગે, ડોક્ટરો તો દેખાય જ નહીં માત્ર રીસેપ્શનીસ્ટ, લેબ આસીસ્ટન્ટ અને પેશન્ટની દોડાદોડી જોવા મળે. ભગવાનને મળવા માટે જેટલું તપ ન કરવું પડે એટલું તપ આપણે ડોક્ટરની એપોઇન્ટમેન્ટ માટે કરવું પડે. વળી નોટબંધી વખતે લાઈનમાં ન ઉભી રહેતી પ્રજા આ પ્રાઈવેટ દવાખાનાની લાઈનોમાં પોતાનો વળ મુકીને ઉભા રહેતા જોવા મળે. ડોક્ટરનો કોઈ ફિક્સ ટાઈમ હોય નહીં, ગમે ત્યારે ડોક્ટર ઓપરેશનમાં જતા રહે વળી ક્યારેક પેશન્ટ બહાર ઉભા હોય અને ડોક્ટર અંદર આરામથી ફોન પર વાતો કરતા હોય. MRને ડોક્ટર પાસે પહોચાડવા માટે અલગ કેબીનમાંથી લઇ જવામાં આવે. વળી, જયારે તમે રીસેપ્શનમાં પૂછો ત્યારે તમને એક જ જવાબ મળે માત્ર 10 મિનીટમાં તમારો વારો આવશે. આ 10 મિનીટ એક કલાક, બે કલાક કે 10 કલાકની પણ હોઈ શકે.